
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	16 septembrie 2009

	Nr.
	27/415


AVIZ

asupra proiectului de Lege privind aprobarea Ordonanţei de urgenţă a Guvernului nr.59/2009 pentru modificarea şi completarea Legii nr.303/2004 privind statutul judecătorilor şi procurorilor şi a Legii nr.317/2004 privind Consiliul Superior al Magistraturii 
În conformitate cu prevederile art.95 şi art.115 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 350 din 1 iulie 2009 cu proiectul de Lege privind aprobarea Ordonanţei de urgenţă a Guvernului nr.59/2009 pentru modificarea şi completarea Legii nr.303/2004 privind statutul judecătorilor şi procurorilor şi a Legii nr.317/2004 privind Consiliul Superior al Magistraturii. 

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 9 septembrie 2009.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.

În cursul dezbaterii a fost propus un amendament care, în urma votului, a fost respins. Amendamentul este redat în anexa la prezentul aviz.
PREŞEDINTE,




SECRETAR,


Victor Paul Dobre



Adrian Solomon

A N E X A

	Nr. crt.
	Text iniţial
	Text propus de Comisie

(autorul amendamentului)
	Motivare

	1
	Art.46, alin.(14)

(14) Acţiunea disciplinară poate fi exercitată în termenul de prescripţie de cel mult un an de la data la care fapta a fost cunoscută.
	Domnul deputat Kerekes Karoly a propus reformularea textului după cum urmează:

„(14) Acţiunea disciplinară poate fi exercitată în termenul de prescripţie de cel mult un an de la data la care fapta a fost cunoscută, dar nu mai mult de 3 ani de la comiterea faptei.”

	În literatura şi practica juridică termenul de prescripţie se calculează de la comiterea faptei. Şi în dreptul penal există prescripţie (cu unele excepţii) care se calculează de la data comiterii faptei.


Întocmit,
Consilier parlamentar Elena Anghel

